31995R0267
L 031/6
JURNALUL OFÍCIAL AL UNIUNII EUROPENE
REGULAMENTUL (CE) NR. 267/95 AL COMISIEI
din 9 februarie 1995
de modificare a Regulamentului (CEE) nr. 1756/93 de stabilire a faptului generator al cursului de schimb agricol din sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (1), modificat ultima dată de Regulamentul (CE) nr. 150/95 (2), în special articolul 6 alineatul (2),
întrucât Regulamentul (CEE) nr. 1756/93 al Comisiei (3), modificat ultima dată de Regulamentul (CE) nr. 180/94 (4), urmărește să stabilească în mod precis cursul de schimb agricol care se aplică tuturor sumelor stabilite în ECU în sectorul laptelui și al produselor lactate; întrucât regulamentul menționat anterior nu stabilește faptul generator al cursului de schimb agricol care se aplică sumei prevăzute la articolul 8 alineatul (5) din Regulamentul (CEE) nr. 429/90 al Comisiei din 20 februarie 1990 privind atribuirea prin licitație publică a unui ajutor pentru untul concentrat destinat consumului direct în cadrul Comunității (5), modificat ultima dată de Regulamentul (CE) nr. 3337/94 (6); întrucât regulamentul trebuie, prin urmare, completat;
întrucât faptele generatoare ale cuantumului ajutorului, pe de o parte, și ale amenzii în cazul depășirii termenului limită, pe de altă parte, prevăzute la articolul 16 alineatul (3) litera (c) și la articolul 22 alineatul (4) al treilea paragraf din Regulamentul (CEE) nr. 570/88 al Comisiei din 16 februarie 1988 privind vânzarea la preț redus a untului și acordarea unui ajutor pentru smântână, unt și unt concentrat destinate fabricării de produse de patiserie, de înghețate alimentare și de alte produse alimentare (7), modificat ultima dată de Regulamentul (CE) nr. 3337/94, precum și ale cuantumului ajutorului prevăzut la articolul 8 alineatul (2) litera (a) din Regulamentul (CEE) nr. 429/90, astfel cum sunt definite în partea B.III punctele 4 și 5 din anexa la Regulamentul (CEE) nr. 1756/93, pot încuraja depășirea termenelor impuse din motive speculative; întrucât, prin urmare, regulamentele trebuie completate;
întrucât Comitetul de gestionare a laptelui și a produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Punctele 4 și 5 de la partea B.III din anexa la Regulamentul (CEE) nr. 1756/93 se înlocuiesc cu următorul text:
Regulamentul
Sumă
Curs de schimb agricol aplicabil
4. (CEE) nr. 570/88
A. Cuantumul ajutorului acceptat în cadrul licitației, prevăzut la articolul 16 alineatul (3) litera (d)
(i)
Cursul de schimb agricol valabil în prima zi a lunii în care are loc adunarea marcatorilor prevăzuți la articolul 3 litera (a)
(ii)
Cursul de schimb agricol valabil în prima zi a lunii în care are loc fabricarea untului concentrat în conformitate cu dispozițiile articolului 22 alineatul (3) litera (b) prima liniuță
(iii)
Cursul de schimb agricol valabil în prima zi din luna în care are loc încorporarea untului nemarcat în produsele intermediare sau finite prevăzute la articolul 3 litera (b)
Cu toate acestea, în cazul nerespectării termenului stabilit la articolul 11, cursul de schimb agricol aplicabil este cel valabil în prima zi a lunii în care expiră termenul stabilit.
B. Cuantumul reducerii ajutorului prevăzut la articolul 22 alineatul (4) al treilea paragraf
Cursul de schimb agricol valabil în prima zi a lunii în care expiră termenul prevăzut la articolul 11
5. (CEE) nr. 429/90
A. Cuantumul ajutorului pentru untul concentrat acordat prin licitație, prevăzut la articolul 8 alineatul (2) litera (a)
Cursul de schimb agricol valabil în prima zi din luna în care untul concentrat a fost fabricat și marcat în conformitate cu dispozițiile articolelor 8 și 9
Cu toate acestea, în cazul nerespectării termenului stabilit în articolul 9 alineatul (1), cursul de schimb agricol aplicabil este cel valabil în prima zi a lunii în care expiră termenul stabilit.
B. Cuantumul reducerii ajutorului prevăzut la articolul 8 alineatul (5)
Cursul de schimb agricol valabil în prima zi a lunii în care expiră termenul prevăzut la articolul 9 alineatul (1).”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 februarie 1995.